Държавен вестник, бр. 82, 2024 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  82
Чл. 3. (1) В хипотезата на чл. 18, ал. 1 от 
Закона за гарантиране на влоговете в банките 
(ЗГВБ) управителният съвет на фонда опре­
деля общата сума на дължимите от банките 
извънредни премийни вноски най-късно до 
седем дни преди посочената от него крайна 
дата за превеждането им.
(2) Управителният съвет на фонда опре­
деля размера на дължимата от всяка банка 
извънредна премийна вноска в срок до пет 
дни преди посочената от него крайна дата за 
превеждането им.
Чл. 4. Нормите на годишните премийни 
вноски, на годишните премийни вноски в 
намален размер и на извънредните премийни 
вноски са еднакви за всички банки и пред­
ставляват съотношението между общата сума 
на премийните вноски, определена съгласно 
чл. 2, ал. 1 или чл. 3, ал. 1 от тази наредба, и 
средната стойност от размера на гарантира­
ните влогове за банковата система към края 
на всяко тримесечие на календарната година, 
за която съответните премийни вноски са 
дължими.
Г л а в а  т р е т а
ОПРЕДЕЛЯНЕ НА ОБЩАТА СУМА НА 
ГОДИШНИТЕ ПРЕМИЙНИ ВНОСКИ
Чл. 5. Управителният съвет на фонда 
определя минимална обща сума на годиш­
ните премийни вноски за текущата година 
с оглед постигането на целевото равнище 
на средствата във фонда, като отчита очак­
ваното развитие на агрегирания размер на 
гарантираните влогове, срока за изплащане 
на задълженията на фонда и състоянието на 
банковия сектор.
Чл. 6. (1) За определяне на минималната 
обща сума на годишните премийни вноски 
управителният съвет на фонда определя еже­
годно процентното нарастване на минималната 
обща сума на годишните премийни вноски.
(2) При определяне на процентното на­
растване на минималната обща сума на го­
дишните премийни вноски се вземат предвид 
състоянието на банковия сектор, срокът за 
достигане на целевото равнище на средствата 
във фонда, както и сумата и срокът за изпла­
щане на задълженията на фонда. 
Чл. 7. (1) Минималната обща сума на 
годишните премийни вноски се изчислява 
като сбор от: 
1. произведението между необходимите 
средства за достигане на целевото равнище във 
фонда и фактора на растежа на премийните 
вноски за достигане на целевото равнище; и 
2. произведението между необходимите 
средства за изплащане на задълженията на 
фонда и фактора на растежа на премийните 
вноски за изплащане на задълженията на 
фонда. 
МИНИСТЕРСТВА
И ДРУГИ ВЕДОМСТВА
БЪЛГАРСКА НАРОДНА БАНКА
НАРЕДБА № 30
от 11 септември 2024 г.
за изчисляване размера на дължимите от 
банките премийни вноски по Закона за га­
рантиране на влоговете в банките 
Г л а в а  п ъ р в а
ОБЩИ ПОЛОЖЕНИЯ
Чл. 1. (1) Tази наредба определя начина за 
изчисляване размера на премийните вноски, 
които всяка банка – член на системата за га­
рантиране на влоговете в Република България, 
трябва да прави във Фонда за гарантиране на 
влоговете в банките (фонда), както и проце­
дурата при неплащане на премийните вноски. 
(2) Премийните вноски по ал. 1 могат да 
бъдат:
1. годишни;
2. извънредни;
3. годишни премийни вноски в намален 
размер.
(3) Управителният съвет на фонда определя 
дължимите премийни вноски за всяка банка, 
като отчита рисковия є профил и сумата на 
гарантираните влогове в банката за предход­
ната година, изчислена като средна стойност 
от размера на гарантираните влогове към 
края на всяко тримесечие.
Г л а в а  в т о р а
РЕД И СРОКОВЕ ЗА ОПРЕДЕЛЯНЕ НА 
ПРЕМИЙНИТЕ ВНОСКИ
Чл. 2. (1) До 20 март на текущата година 
управителният съвет на фонда определя об­
щата сума на дължимите от банките годишни 
премийни вноски или годишни премийни 
вноски в намален размер.
(2) По препоръка на Българската народна 
банка (БНБ), отчитайки етапа на бизнес ци­
къла, възможното проциклично въздействие 
на вноските и очакваното развитие на агре­
гирания размер на гарантираните влогове, до 
15 април на текущата година управителният 
съвет на фонда може да преразгледа решението 
по ал. 1 и да определи по-висока обща сума 
на дължимите от банките годишни премий­
ни вноски или годишни премийни вноски в 
намален размер.
(3) До 1 май на текущата година управи­
телният съвет на фонда определя размера на 
дължимата от всяка банка годишна премий­
на вноска или годишна премийна вноска в 
намален размер.